
Selam alejkum. U Sarajevu postoji ***[škola](https://pitajucene.com/search/%C5%A1kol/questions/ "Pretraži pitanja o školovanju")*** Kur’ana u sklopu koje je za sestre organizovala prevoz (kombi), i taj kombi voze braća. Postoje situacije u kojima sestra ostane sama u kombiju sa bratom. Da li je to dozvoljeno?


* 
* 
* 
* 
* 
* 
* 

 
Osamljivanje žene sa vozačem?

Alejkum selam. Bismillah, ves-salatu ves-selamu ala resulillah…


Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s., je rekao: „Neće se muškarac osamiti sa ženom koja mu nije ***[halal](https://pitajucene.com/search/halal/questions/ "Pretraži pitanja o halalu")***, a da sa njima ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** ne bude treći – izuzev mahrema!“ (Sahih. Tirmizi, br.1171-2165.; Musned, Ahmed, br.177-14692-15734.; Musned, Tajalisi, br.31.)


Imam Ebul-Abbas el-Kurtubi, rhm., kaže: „Sve u svemu, osamljivanje sa ženom-strankinjom je ***[haram](https://pitajucene.com/search/haram/questions/ "Pretraži pitanja o haramu")***, uz opštu saglasnost sve uleme, u svako vrijeme (dan-noć), i u svakoj situaciji!“ (Pogledaj: el-Mufhim li-ma Eškele min Telhisi Kitabi Muslim, 18/7.)


Imam el-Nevevi, rhm., kaže: „Ako se osami stranac sa strankinjom, bez prisustva treće osobe, to je haram i zabranjeno uz opštu saglasnost sve uleme, a isto tako je zabranjeno ako je sa njima treća osoba od koje se čovjek ne stidi poput djeteta od dvije ili tri godine i sl., jer je tada njegovo prisustvo nalik odsustvu. Ako se više muškaraca osami sa ženom-strankinjom, to je haram, za razliku od osamljivanja više žena sa jednim muškarcem – ispravnije mišljenje je da je to dozvoljeno. Osamljivanje sa golobradim mladim (lijepim) muškarcem-strancom je poput osamljivanja sa ženom, tako da je to zabranjeno kao i zabrana osamljivanja sa ženom-strankinjom, izuzev ako je u pitanju skup ugledniih ljudi. Naši učenjaci kažu: Nema razlike u zabrani bilo da je osama na namazu ili u nekoj drugoj situaciji. Iz svega navedenog se izuzimaju nužda situacije (darurat), poput toga da čovjek zatekne ženu strankinju samu na putu i sl., tada mu se dozvoljava da ona bude sa njime, čak mu je to i obaveza ako se bude plašio po nju da će stradati ako je ostavi tako, i oko ovoga nema razilaženja, na što nas upućuje i ***[hadis](https://pitajucene.com/search/Hadis/questions/ "Pretraži pitanja o hadisima")*** Aiše, r.a., o događaju Ifka-potvore, a Allah, dž.š., najbolje zna.“ (Pogledaj: Šerhul-Nevevi ala Muslim, 5/4.)


Uprava pomenute škole Kur’ana je dužna na datom mjestu vozača uposliti čovjeka koji ima ženu ili sestru ili majku ili lćerku, koja bi mu pravila društvo u toku njegovog prevoženja sestara od kuće do škole i natrag, i ovo je, po meni, najpraktičnije rješenje, a Allah, dž.š., najbolje zna.


Odgovorio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


